Siste ledd i prosessen er å forsyne boka med tittel på ryggen og eventuell dekor. Forfatternavn og tittel settes i et stempel med bokstavtyper av messing. Skriften varmes og boka fastspennes med ryggen opp. Et stykke bladgull legges på bokryggen og det varme stempelet trykkes på. Også dekor påføres med varme stempler av messing. Håndforgylling kalles dette arbeidet.